Какво е среда за разработка? Какво е Visual Studio IDE?

1. **IDE (Integrated Development Environment)** – **IDE** се превежда „интегрирана среда за разработка“. След като разбрахме какво е **C#** и **.NET**, сигурно се питате къде все пак ще пишем нашият код. Хубав въпрос, отговорът, на който е **Visual Studio IDE**. Това е средата за разработка, която ще ползваме в нашата работа с езика **C#**.

Средата за разработка включва много полезни инструменти вътре в себе си, заради което е и толкова безценна. Някои от по-важните инструменти, които включва са:

* Редактор (Code Editor)
* Дебъгер (Debugger)
* Мениджър на пакети - Package Manager и др. /бонус/

***Бележка:*** Нарочно изброявам само тези компоненти от **Visual Studio IDE**, които ще ползваме в този курс.

Logo

Description automatically generated

Както може да видите на снимката по-долу, **Visual Studio** може да бъде няколко различни версии:

* **Community** /безплатна/
* **Professional**
* **Enterprise**

Graphical user interface, application, website

Description automatically generated

Версията **Community** е безплатна, така че ние ще използваме нея в нашата работа. Останалите (**Professional** и **Enterprise**) могат да се ползват безплатно за определен период от време, след което трябва да започнем да си плащаме за лиценз.

Както може би забелязвате имаме още две **IDE**, които се наричат **Visual Studio for Mac** и **Visual Studio Code**. **Visual Studio for Mac** е версия на **Visual Studio** специално създадена за **.NET** разработчици под **Mac OS** компютри. **Visual Studio Code** пък е доста олекотена версия на **Visual Studio**, която може да се ползва по всяка операционна система (**Windows**, **Linux** и **Mac OS**).

***Бележка:*** **Visual Studio**, което ние ще ползваме, се ползва единствено за разработка под **Windows**.

На следващата снимка може да видите изглед на създаден проект във **Visual Studio 2022**.

A screenshot of a computer

Description automatically generated with medium confidence

***Важно:*** Когато инсталирате **Visual Studio 2022**, то с него ще бъде инсталирана и последната **.NET** версия, което значи, че не се налага да теглите **.NET** платформата собственоръчно.

В следващия урок ще разгледаме как се инсталира Visual Studio и ще създадем нашият първи проект.